 RAIS John Magufuli amesema kuwa kitendo cha timu ya Taifa ya Vijana chini ya miaka 17 kufungwa mechi zote kimemfehedhesha kwa kiasi kikubwa nani aibu kwa taifa.Kwa matokeo hayo mabaya, Rais amesema kuwa anatamani angekuwa Waziri wa Michezo apange timu ya ushindi. Tanzania ilikuwa mwenyeji wa michuano ya Afcon kwa vijana wa chini ya miaka 17 iliyomalizika wiki iliyopita lakini timu mwenyeji, Tanzania, haikufanikiwa haikuambulia ushindi hata mmoja kati ya mechi tatu iliyocheza.Rais ametoa yake ya moyoni leo, Jumanne, wilayani Kyela, mkoani Mbeya ikiwa ni mwendelezo wa ziara yake ya kikazi Nyanda za Juu Kusini. “Haiwezeki taifa la watu wa milioni 55 tunafungwa na taifa la watu 10. Hii ni aibu kwetu….tunaaibika sote,” Rais Magufuli alisema.Rais alimsifia Waziri wa Habari, Utamaduni, Sanaa na Michezo, Dk Harrison Mwakyembe kwa uchapaji kazi wake lakini kitendo cha timu ya vijana kufanya vibaya kimebaki kuwa aibu kwake pia.